"bb: ingxaki kuhambeke ke ngoku kwacac’ukuba kuphuhliswa isite c, isite c ke ngaba bantu babehlala apha isigxina besebenzisa izindlu zangasese zamabhakethi, yaye sasihlala sibabini, kwisiza ngasinye kukho ua nob, nekwathi ngethuba kuphuhliswa isite kwashiyeka kuphela ua kwisiza ze oob bafuduselwa ekuyasa kwalapha ekhayelitsha. ndihleli ke apha ithuba elide ze emva kweminyaka emihlanu ndabona kufika le ntombazana ingummelwane wam icela ukuba ibeke ityotyombe layo njengembacu apha ecaleni kwam, kulapho ke ndabona ngenye imini evuka ekuseni nobhuti wakhe bechitha iyadi yam, ndabiza ikomiti ukuzama ukuba ibeke phantsi kweliso elibukhali le meko, ngelishwa ndaya kwiiholide zepasika ebhayi kulo nyaka, ndathi xa ndibuya ndafika sele engene waphelela emhlabeni wam. iikomiti zambiza zamncama engafuni, ze ndabhaqa ebhale inombolo yendlu yam kwakhe ngonyaka ka1993. oko kwabangela ukuxabana kwethu ukusukela ngoko de kube namhlanje. noko kunjalo ndaya kwastocks & stocks ndafumanisa ukuba ngenene iploti iphantsi kwegama lam nabantwana bam. abahlali bamxelela ukuba ayilunganga into ayenzayo kuba wafika ndihlala kule ndawo. ngo2012 ndachithiswa indlu kuba ndandiza kwakhelwa kodwa oko akuzange kuqhubeke kuba engafuni kusuka kwisiza sam, ndabe ndiyaphoswa yinkqubo yolwakhiwo lwezindlu.